CELEX: 52009PC0003
Language: fi
Date: 2009-01-15
Title: Ehdotus: neuvoston asetus, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta

Tärkeä oikeudellinen huomautus

|

52009PC0003

Ehdotus: neuvoston asetus, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta  /* KOM/2009/0003 lopull. */  

	[pic] | EUROOPAN YHTEISÖJEN KOMISSIO |Bryssel 15.1.2009KOM(2009) 3 lopullinenEhdotus:NEUVOSTON ASETUS,tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta(komission esittämä)PERUSTELUT1) Ehdotuksen tausta-  Ehdotuksen perustelut ja tavoitteetTämän neuvoston asetusluonnoksen tarkoituksena on muuttaa tietyntyyppisiin monitoreihin nykyisin sovellettavaa yksipuolista tullisuspensiota. Tällaisten monitoreiden tullit on nykyisin suspendoitu yksipuolisesti 31. joulukuuta 2008 asti.-  Yleinen taustaTariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 19 päivänä maaliskuuta 2007 annetulla neuvoston asetuksella (EY) N:o 301/2007 suspendoitiin yhteisen tullitariffin mukaiset tullit kokonaan määräajaksi CN-koodiin 8528 59 90 kuuluvilta monitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 48,5 cm ja kuvasuhde 4:3 tai 5:4. Tämän toimenpiteen voimassaolo päättyy 31. joulukuuta 2008.Tarkasteltuaan Euroopan tuotannonalan tekemää ehdotusta ja otettuaan huomioon kuluttajien edut komissio on päättänyt ehdottaa nykyisen yksipuolisen tullisuspension soveltamisalan muuttamista siten, että siihen lisätään värimonitorit, joiden kuvaruudun läpimitta on enintään 55,9 cm (eli 22 tuumaa) ja kuvasuhteet 1:1 ja 16:10, sekä mustavalko- tai muut yksivärivastaanottimet, joiden kuvaruudun läpimitta on enintään 77,50 cm (eli 30,5 tuumaa).-  Voimassa olevat aiemmat säännöksetNeuvoston asetus (ETY) N:o 2658/87 tariffi- ja tilastonimikkeistöstä ja yhteisestä tullitariffista.Neuvoston asetus (EY) N:o 301/2007, annettu 19 päivänä maaliskuuta 2007, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta. Tämän neuvoston asetuksen voimassaolo päättyy 31. joulukuuta 2008.-  Johdonmukaisuus suhteessa unionin muuhun politiikkaan ja muihin tavoitteisiinEhdotus on ulkosuhde- ja teollisuuspolitiikan mukainen.2) Kuulemiset ja vaikutusten arviointi-  Intressitahojen kuuleminenKuulemismenettely, tärkeimmät kohderyhmät ja yleiskuvaus vastaajistaTullikoodeksikomitean tariffi- ja tilastonimikkeistöjaosto (mekaaniset/sekalaiset laitteet).EICTA (European Information, Communications and Consumer Electronics Technology Industry Association), joka on Euroopan tieto-, viestintä- ja kuluttajaelektroniikkateknologian alan edunvalvontaelin.Tiivistelmä vastauksista ja siitä, miten ne on otettu huomioonEhdotus on intressitahojen esittämien huomioiden mukainen.-  Asiantuntijatiedon käyttöLähteenä olleet tieteenalat ja asiantuntemuksen alatTullinimikkeistö sekä ulkosuhde- ja teollisuuspolitiikka.Käytetty menettelyJäsenvaltioita edustavien asiantuntijoiden kanssa pidetyt kokoukset.EICTA:n kanssa käydyt konsultaatiot.Tärkeimmät organisaatiot ja asiantuntijat, joita on kuultuTullikoodeksikomitean tariffi- ja tilastonimikkeistöjaosto sekä EICTA.Tiivistelmä saaduista ja huomioon otetuista asiantuntijalausunnoistaKuluttajien saaman hyödyn vuoksi on yhteisön edun mukaista pidentää tietyntyyppisiin monitoreihin nykyisin sovellettavan yksipuolisen tullisuspension voimassaoloa kahdella vuodella 1. tammikuuta 2009 alkaen, koska toimenpiteellä edistetään jäsenvaltioiden ja EU:n ulkopuolisten maiden välistä kauppaa.Asiantuntijalausuntojen julkistaminenEhdotuksen julkaiseminen.-  Vaikutusten arviointiKaupan helpottaminen3) Ehdotukseen liittyvät oikeudelliset näkökohdat-  Ehdotetun toimen lyhyt kuvausEhdotus NEUVOSTON ASETUKSEKSI tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta.-  OikeusperustaEY:n perustamissopimuksen 26 artikla-  ToissijaisuusperiaateEhdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta.-  SuhteellisuusperiaateEhdotus on suhteellisuusperiaatteen mukainen seuraavista syistä:Sillä edistetään EY:n perustamissopimuksen mukaisesti jäsenvaltioiden ja EU:n ulkopuolisten maiden välistä kauppaa ja tasapainotetaan talouden toimijoiden (yhteisön valmistajat ja maahantuojat) kaupalliset edut muuttamatta EY:n WTO-luetteloa.-  Sääntelytavan valintaEhdotettu sääntelytapa: neuvoston asetus.Muut vaihtoehdot eivät soveltuisi seuraavasta syystä:EY:n perustamissopimuksen 26 artiklan nojalla neuvosto hyväksyy yksipuoliset tullisuspensiot ja autonomiset tariffikiintiöt määräenemmistöllä komission ehdotuksesta.4) TalousarviovaikutuksetTulleja jää kantamatta noin 350 miljoonan euron arvosta.5) AIKATAULUKomission yksiköiden ehdottama arvioitu ajoitus:Neuvoston hyväksyminen: vuoden 2009 tammi-/helmikuu.Julkaiseminen Euroopan unionin virallisessa lehdessä : mahdollisimman pian hyväksymisen jälkeen.Ehdotus:NEUVOSTON ASETUS,tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 26 artiklan,ottaa huomioon komission ehdotuksen[1],sekä katsoo seuraavaa:1.  Tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 19 päivänä maaliskuuta 2007 annetulla neuvoston asetuksella (EY) N:o 301/2007[2] suspendoidaan yhteisen tullitariffin mukaiset tullit kokonaan kahden vuoden ajaksi CN-koodiin 8528 59 90 kuuluvilta monitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 48,5 cm ja kuvasuhde 4:3 tai 5:4.2.  Tämän suspensiotoimenpiteen voimassaolo päättyy 31 päivänä joulukuuta 2008.3.  Kuluttajille koituvan hyödyn vuoksi on yhteisön edun mukaista jatkaa nykyisin sovellettavan yksipuolisen tullisuspension voimassaoloa kahdella vuodella 1 päivästä tammikuuta 2009 alkaen ja suurentaa kuvaruudun läpimitta 55,9 cm:iin (22 tuumaan) ja lisätä soveltamisalaan vielä kuvasuhteet 1:1 ja 16:10 tuotannon järkevän kehityksen ja kulutuksen lisääntymisen varmistamiseksi yhteisössä sekä jäsenvaltioiden ja kolmansien maiden välisen kaupan edistämiseksi.4.  Samoista syistä on myös yhteisön edun mukaista säätää kahden vuoden suspensiosta 1 päivästä tammikuuta 2009 alkaen sellaisille mustavalko- tai muille yksivärivastaanottimille, joiden kuvaruudun läpimitta on enintään 77,5 cm (eli 30,5 tuumaa) ja kuvasuhteet samat kuin värimonitoreilla.5.  Sen vuoksi asetusta (ETY) N:o 2658/87[3] olisi muutettava.6.  Koska tässä asetuksessa säädetyillä suspensioilla pidennetään asetuksella (EY) N:o 301/2007 käyttöön otettua suspensiota, jonka voimassaolo päättyy 31 päivänä joulukuuta 2008, ja koska ei ole yhteisön mukaista keskeyttää suspension soveltamisalaan kuuluvien monitoreiden tullikohtelua, tätä asetusta olisi sovellettava 1 päivästä tammikuuta 2009,ON ANTANUT TÄMÄN ASETUKSEN:1 artiklaKorvataan asetuksen (EY) N:o 2658/87 liitteessä I olevassa toisessa osassa olevan XVI jakson 85 ryhmän CN-koodin 8528 59 10 sarake 3 seuraavasti:”14(*)___________________* Tulli suspendoidaan yksipuolisesti 31 päivään joulukuuta 2010 saakkamustavalko- tai muilta yksivärivastaanottimilta, joissa käytetään nestekidenäyttöteknologiaa, jotka on varustettu DVI- tai VGA-liitännällä taikka molemmilla,joiden kuvaruudun läpimitta on enintään 77,50 cm (eli 30,5 tuumaa),joiden kuvasuhde on 1:1, 4:3, 5:4 tai 16:10,joiden pikseliresoluutio on yli 1,92 megapikseliä jajoiden pisteväli on enintään 0,3 mm.(Taric-koodi 8528 59 10 10)”2 artiklaKorvataan asetuksen (EY) N:o 2658/87 liitteessä I olevassa toisessa osassa olevan XVI jakson 85 ryhmän CN-koodin 8528 59 90 sarake 3 seuraavasti:”14(*)___________________* Tulli suspendoidaan yksipuolisesti 31 päivään joulukuuta 2010 saakkavärimonitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 55,9 cm (eli 22 tuumaa) ja kuvasuhde 1:1, 4:3, 5:4 tai 16:10. (Taric-koodi 8528 59 90 40)”3 artiklaTämä asetus tulee voimaan päivänä, jona se julkaistaan Euroopan unionin virallisessa lehdessä .Sitä sovelletaan 1 päivästä tammikuuta 2009.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaYKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS1. EHDOTUKSEN NIMI:Ehdotus neuvoston asetukseksi tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta2. BUDJETTIKOHDAT:Luku ja momentti: Luku 12, momentti 1203. RAHOITUSVAIKUTUKSET( Ehdotuksella ei ole rahoitusvaikutuksiaX Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin:On vaikeata arvioida tarkasti omien varojen menetyksiä. Tarkkoja tuontitilastoja ehdotetussa asetuksessa vahvistetut perusteet täyttävistä monitoreista ei ole käytettävissä, koska näille erityistuotteille ei ole tällä hetkellä olemassa tullinimikettä.Vuoden 2007 tuonnin perusteella tulonvähennysten arvioidaan olevan enintään 350 miljoonaa euroa.(milj. euroa yhden desimaalin tarkkuudella)Budjettikohta | Tulot[4] | 12 kk:n jakso, joka alkaa pp/kk/vvvv | [Vuosi n] |120 artikla | Vaikutukset omiin varoihin | 1.1.2009 | 350 000 000 |4. PETOSTENTORJUNTAYhteisön tullikoodeksin mukaisten tavanomaisten toimenpiteiden soveltaminen.[1] EUVL C, , s. .[2] EUVL L 81, 22.3.2007, s. 11.[3] EYVL L 256, 7.9.1987, s. 1.[4] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.